ฮั่งเส็งปิดเช้าลบ 37.89 จุด หลังมูดี้ส์ลดอันดับความน่าเชื่อถือจีน
ฮั่งเส็งปิดเช้าลบ 37.89 จุด หลังมูดี้ส์ลดอันดับความน่าเชื่อถือจีน
24 พ.ค. 2560

ดัชนีฮั่งเส็งตลาดหุ้นฮ่องกงปิดเช้าปรับตัวลดลง โดยดัชนีฮั่งเส็งลดลง 37.89 จุด หรือ 0.15% ปิดภาคเช้าที่ 25,365.26 จุด โดยได้รับแรงกดดันหลังมีข่าวว่ามูดี้ส์ปรับลดอันดับความน่าเชื่อถือของจีน
ทั้งนี้ มูดี้ส์ อินเวสเตอร์ส เซอร์วิส ประกาศลดอันดับความน่าเชื่อถือสกุลเงินหยวนและสกุลเงินต่างประเทศระยะยาวของจีน ลง 1 ขั้น สู่ระดับ A1 จากระดับ Aa3 โดยมูดี้ส์คาดการณ์ว่า ความแข็งแกร่งด้านการเงินของจีนอาจจะถดถอยลงในอีกไม่กี่ปีข้างหน้านี้
ขณะเดียวกัน มูดี้ส์ได้ปรับเปลี่ยนแนวโน้มความน่าเชื่อถือของจีนจาก “เชิงลบ” เป็น “มีเสถียรภาพ”